प्रकृति के मनोहारी दृश्य में डूबी रातभर जगी क्लांत पारूल की आँख जाने कब लग गयी थी, मगर कुछ देर बाद किसी के अट्टहास से पारूल की तंद्रा टूट गयी थी . भय से विस्फारित नेत्रों से उसने देखा था, पगला राधे उसके सामने उकडूँ बैठा उसे असभ्य ढंग से घूरते हुए हँस रहा है . हडबडाकर अपने अस्त-व्यस्त कपडों को सँभालते हुए वह उठने का उपक्रम करने लगी थी . ओ माँ ! यह पगला यहाँ कहाँ से धूमकेतु की तरह प्रकट हो गया !